als_Latn dik_Latn sag_Latn
Mëngjesin e së mërkurës, faqja në internet e Kryeministrisë është bërë pre një sulmi nga piratët kibernetikë të mbiquajtur “Redanons-Al”. Ata kanë lënë një mesazh ku bëjnë thirrje për protesta masive.
Kryesisht, mesazhi i drejtohej shoqërisë civile për t’u angazhuar në protesta qytetare për një jetë më të mirë, një gjykatë më të drejtë, një mundësi arsimi të barabartë, si dhe kundër opozitës aktuale inekzistente.
“Të protestojmë për një gjykatë më të drejtë. Të protestojmë edhe kundër opozitës inekzistente. Thirrje për t’iu kundër-përgjigjur reformës arsimore. Kthimi i simboleve kombëtare në faqet online. PD po vijon me të njëjtën vijë shkatërruese për vendin. Jo presion për rritjen e çmimit të energjisë. Gjiknuri të bëjë kontrolle në biznese dhe abonentë. Gjiknuri të marrë shembull nga ministri Tahiri. Falënderojmë Prokurorin që arrestoi Fullanin. Prokurori të na kontaktojë, kemi prova për 3 drejtorë”- janë disa nga pikat e mesazhit të lënë nga piratët kibernetikë.
Ata kanë falënderuar Prokurorinë, që urdhëroi arrestimin e guvernatorit Ardian Fullani. Gjithashtu pati edhe thirrje kundër “presioneve” për rritjen e çmimit të energjisë elektrike.
Burimi: Top Channel
(Herë të lexuara: 211)
als_Latn als_Latn als_Latn als_Latn eng_Latn als_Latn